28. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 1002/967 της 9/11 Φεβρ. 1987 (ΦΕΚ Β΄ 79) Παράταση προθεσμίας υποβολής της δήλωσης για έκπτωση του φόρου αποθεμάτων, βάσει των αγορών. Έχοντας υπόψη: 1.Τις διατάξεις των παρ. 4 και 9 του άρθρ. 56 του Νόμ. 1642/86 (ΦΕΚ Α΄ 125) «Για την εφαρμογή του φόρου προστιθέμενης αξίας και άλλες διατάξεις», όπως αντικαταστάθηκαν με τις διατάξεις των παρ. 1 και 9 αντίστοιχα του άρθρ. 4 του Νόμ. 1676/86 (ΦΕΚ Α΄ 204) «Καθορισμός των συντελεστών του φόρου προστιθέμενης αξίας και ρύθμιση άλλων θεμάτων». 2.Τις διατάξεις της αριθ. Π. 2388/1347/23.12.86 απόφασής μας «έκπτωση φόρου αποθεμάτων εμπορεύσιμων αγαθών « και 3.Την ανάγκη παροχής διευκολύνσεως, στους δικαιουμένους έκπτωσης, για την υποβολή της δήλωσης αποθεμάτων, αποφασίζουμε: Παρατείνουμε μέχρι 28 Φεβρ. 1987, την προθεσμία υποβολής της δήλωσης για την έκπτωση του φόρου αποθεμάτων, βάσει των αγορών, που λήγει την 10 η  Φεβρ, 1987. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο. (Παρατάθηκε η προθεσμία από 20 Φεβρ. 1987 μέχρι 28 Φεβρ. 1987). Κυρώθηκα και έχει ισχύ Νόμου από την έκδοσή της από την παρ. 6 άρθρ. 48 Νόμ. 1731/1987 (ΦΕΚ Α΄ 161) (Τόμ. 27, σελ. 196,403). 